Moreiras, Toén

San Pedro de Moreiras é unha parroquia do concello ourensán de Toén na comarca de Ourense. No ano 2007 tiña 806 habitantes (400 homes e 406 mulleres) distribuídos en 3 entidades de poboación, o que supón unha diminución de 6 habitantes en relación ao ano 2000.

 Historia 
Moreiras ten restos arqueolóxicos do paleolítico na Piteira e O Loureiro, ademais da proximidade dos castros de Trelle.

Sábese que a aldea de Moreiras xa existía no século XI, debido a que nesa data comezouse a construír a igrexa románica primitiva de San Pedro de Moreiras. Nos séculos XVI e XVII fixéronse construcións señoriais e fidalgas, ademais das primeiras adegas para gardar o viño. Moreiras viviu un gran choque a finais do século XIX e principios do XX, cando a agricultura en auxe e a mellora das comunicacións coa cidade fixeron que o índice de mortalidade baixara e formáronse grandes familias.

Coa chegada da democracia creáronse institucións publicas como a Casa de Cultura, onde se involucraron diversas asociacións: AVM (Asociación de Veciños de Moreiras), AMR (Asociación de Mulleres Rurais) e a Asociación Cultural Breogán.

 Patrimonio 
 Igrexa parroquial 
miniatura
A igrexa parroquial é un templo rural do século XVIII con restos románicos. A fachada é de decoración barroca, rematada por dúas torres desiguais, de traza renacentista con porta alintelada á que acompañan dous pares de columnas exentas. Barandel de pedra rematando no primeiro corpo da fachada. Rematado todo con pináculos e esculturas. Dúas torres: remate piramidal (norte) e na cúpula (sur). No interior destaca o retablo gótico con pezas de imaxinería de gran valor artístico. O altar maior é do século XVI presidido pola imaxe da Purísima. Ten planta de cruz latina que conserva no muro sur restos románicos (perpiaños e aspilleiras). Amosa unhas amplas dimensións, corpo levado sobre o cruceiro, e o presbiterio máis alto que a nave.

 Monumentos 
miniatura|Vista de Moreiras.
 Casa reitoral do párroco de Moreiras Manuel Armada.
 Cruceiro e Fonte da Rúa Real (Jose L. Gil).
 Casa e cruceiro de Manuel Rego Nieto.
 Torre do Patín (Antiga casa do cóengo Alonso de Piña século XVI)
 Lavadoiros da Pedriña, da praza, das Pontellas e da Torre.
 Antigo muíño (Bouzo do Muíño).
 Petos de ánimas do Carme (antigo e novo) e o de San Roque.
 Casa e portón S. XVII-XVIII de Evaristo Vahamonde.
 Adega das festas (Adegas onde se formou o grupo musical Lamatumbá).
 Adegas dos Tinglados.
 Capela e cruceiro Das Airas.
 Praza do pobo Eladio Sabucedo.
 Pazo da Pereiriña (século XVII).
 Aira do Fornanvello.
 Fonte do bispo, igrexa, cruceiro e do Patín (século XVII)
 Fonte da praza, caliña e o pazo (séculos XIX - XX)
 Praza de Gustavo Rego.
 Portón da Rúa Real (á altura da canella do Galego).
 Praza da Seara.

 Festas 
 San Bráis, 3 de febreiro.
 San Pedro, 29 de xuño.
 Virxe do Carme.
 San Roque, 16 de agosto.

 Deporte 
O equipo de fútbol local é o C.D.Moreiras, que actualmente milita na 2ª rexional.
A vila dispón de dous campos de fútbol, un de area e outro de herba natural situados na contorna do sanatorio de Moreiras.

 Tempo de lecer 
Os seus locais sociais son O Cantiño, A Casa do Peso, o Mesón Moreiras, o Café Asanti e a Casa da Cultura.

 Lugares e parroquias 
 Lugares de Moreiras 

 Parroquias de Toén 

 Notas 

 Véxase tamén 
 Outros artigos 
 Lugares de Toén

Categoría:Parroquias de Toén
Categoría:Parroquias de Galicia baixo a advocación de san Pedro